B'48% il-votanti Laburisti iktar qed jagħtu appoġġ lid-deċiżjoni ta' Delia li jitlob għas-sospensjoni ta' Simon Bususttil, milli n-Nazzjonalisti Kif kien mistenni u kif kienu jixhdu wkoll diversi messaġġi fuq il-midja soċjali, d-deċiżjoni tal-Kap tal-Partit Nazzjonalista Adrian Delia li jitlob għas-sospensjoni ta' Simon Busuttil niżlet ħafna aħjar mal-votanti Laburisti fl-2017, milli ma' dawk Nazzjonalisti. Ara għalfejn dan huwa ħażin għal Delia fl-aħħar analiżi tal-gazzetta ILLUM Fil-fatt, l-aħħar sondaġġi magħmulin mill-Kamra tal-Aħbarijiet tagħna Mediatoday u ppublikati fuq il-gazzetta Maltatoday juru kif 48% ta' dawk li vvutaw PL fl-aħħar elezzjoni jemmnu li Delia għamel sew li talab għas-sospensjoni ta' Busuttil. Mal-votanti tiegħu iżda din id-deċiżjon ma kinitx daqstant popolari. Fl-aħħar elezzjoni 135,696 persuna vvutaw lill-Partit Nazzjonalista. Minn dawn 15% illum jemmnu li huwa l-eks Kap tal-PN Simon Busuttil li kellu raġun f''dak li ġara bejnu u Delia. Dan jammonta għal 20,354 votant Nazzjonalist li jemmnu lil Busuttil. 12% tal-votanti Nazzjonalisti, jew 16,283, la jemmnu li kellu raġun Delia u lanqas Busuttil. Minn naħa l-oħra 38.9%, jew 52,785 votant Nazzjonalist, ma jafux jekk kellux raġun Delia jitlob għas-sospensjoni jew Busuttil li rrifjutaha. Dan ifisser li 89,422 persuna li fl-aħħar elezzjoni vvutat PN għadhom mhux qed jemmnu li Delia, bħala Kap tal-PN kellu raġun. L-istess sondaġġi juru kif jekk jemmnux lil Busuttil aktar jew inqas minn qabel 65.7% tal-votanti Nazzjonalisti qalu li għadhom jemmnu lil Busuttil daqs qabel. Ara kif il-PL għandu swing ta' 12,000 vot favurih fost l-iswitchers il-ġodda, għalkemm qed jitlef mas-17,000 persuna lill-PN Ara kif 16% tal-votanti Nazzjonalisti fl-2017 illum jafdaw aktar lil Joseph Muscat.